**VIEŠOSIOS ĮSTAIGOS „GYVENIMO NAMAI SUTRIKUSIO INTELEKTO ASMENIMS“**

**2017 METŲ VADOVO ATASKAITA**

 **I. BENDRA INFORMACIJA**

 Viešoji įstaiga „Gyvenimo namai sutrikusio intelekto asmenims“(toliau - Įstaiga) yra Lietuvos Respublikos viešųjų įstaigų įstatymo numatyta tvarka įsteigtas pelno nesiekiantis ribotos civilinės atsakomybės viešasis juridinis asmuo, kurio tikslas – tenkinti viešuosius interesus, vykdant visuomenei naudingą veiklą – skatinti proto negalios asmenų integracijos į visuomenę procesą, lavinant ir ugdant jų gebėjimus pasirūpinti savimi. Įstaigai nuo 2010 metų vasario 18 d. vadovauja direktorė Asta Rekštienė.

Įstaiga įsteigta 2010 metų vasario 18 d., įregistruota Valstybės įmonės Registrų centro Juridinių asmenų registre 2010 m. birželio 3 d. Įstaiga turi paramos gavėjo statusą.

 Įstaigos kodas – 302518681.

 Įstaigos adresas: P. Lukšio g. 16, LT-57202 Kėdainiai.

 Tel./faks. (8 347) 50 615.

**II.VIEŠOSIOS ĮSTAIGOS DALININKAI**

Viešosios įstaigos steigėjai – Kėdainių rajono savivaldybė, Sutrikusio intelekto žmonių globos bendrija „Kėdainių viltis“, Lietuvos sutrikusio intelekto žmonių globos bendrija „Viltis“. Viešosios įstaigos dalininkai :

Kėdainių rajono savivaldybė, kurios dalininko įnašas viešosios įstaigos kapitale – 0,29 euro,

Sutrikusio intelekto žmonių globos bendrija „Kėdainių viltis“, kurios įnašas viešosios įstaigos kapitale – 0,29 euro,

Lietuvos sutrikusio intelekto žmonių globos bendrija „Viltis“, kurios įnašas viešosios įstaigos kapitale – 0,29 euro.

Įstaiga įgyja civilines teises, prisiima civilines pareigas ir jas įgyvendina per savo valdymo organus. Valdymo organai yra:

Įstaigos visuotinis dalininkų susirinkimas – aukščiausias valdymo organas;

Įstaigos direktorius – vienasmenis Įstaigos valdymo organas.

Vadovaudamasi Viešųjų įstaigų įstatymu, Įstaiga kasmet per keturis mėnesius nuo finansinių metų pabaigos sušaukia eilinį visuotinį dalininkų susirinkimą, kuriame vadovas dalininkams pateikia tvirtinti Įstaigos metinį finansinių ataskaitų rinkinį, praėjusių finansinių metų veiklos ataskaitą.

**III. ĮSTAIGOS VEIKLOS TIKSLAI, POBŪDIS, VEIKLOS REZULTATAI**

Įstaigos veiklos **kryptys –** žmonių su proto negalia apgyvendinimas, savarankiškumo įgūdžių formavimas ir jų įtvirtinimas, užimtumo organizavimas.

 **Tikslas –** teikti neįgaliesiems nuolatinio pobūdžio paslaugas, kurios atkurtų ar palaikytų neįgaliųjų socialinius ir savarankiško gyvenimo įgūdžius, didintų savarankiškumą ir užimtumą bei galimybes dalyvauti visuomenės gyvenime.

 Įgyvendinant 2017 metų programą buvo užtikrinta nuolatinė įstaigos veikla: teikiamos apgyvendinimo, asmeninio asistento, kasdieninio gyvenimo įgūdžių ugdymo ir palaikymo, darbinių įgūdžių ugdymo, laisvalaikio organizavimo, maitinimo, asmens higienos ir kitos paslaugos.

Neįgaliųjų su proto negalia savarankiškumas yra apribotas, jiems reikalinga nuolatinė priežiūrą ir socialinio darbuotojo padėjėjų pagalba, todėl gyventojams buvo užtikrinamas gydančių gydytojų paskirto gydymo kurso tęstinumas, mityba, aprūpinimas higienos priemonėmis. Gyventojai buvo mokomi pasirūpinti savimi, buitimi ir gyvenimo sąlygomis.

 Visiems Įstaigos gyventojams paslaugos teikiamos ištisus metus.

Per 2017 metus Įstaigos gyventojams buvo suteiktos 128 asmeninio asistento paslaugos iš jų : 114 kartų lankytasi Kėdainių pirminės sveikatos priežiūros centre: bendrosios praktikos gydytojų, chirurgų, okulistų, traumatologų, odontologų, endokrinologų, psichikos sveikatos centro gydytojų konsultacijose. 2 kartus lankytasi Kauno ortopedijos centre, 1 kartą neįgalumo ir darbingumo nustatymo tarnybos Kauno 6 teritoriniame skyriuje, Kėdainių miesto seniūnijoje, Kėdainių rajono savivaldybės socialinės paramos skyriuje, po 4 kartus lankytasi AB SEB ir Swedbank bankuose, padedant susitvarkyti banko operacijas, Kauno PK Kėdainių migracijos tarnyboje.

 Metų eigoje įvyko 12 gyventojų susirinkimų, kurių metu buvo sprendžiamos iškilusios problemos, kiekvieną dieną vyko individualūs pokalbiai, individualus darbas su gyventojais.

 Visus metus Įstaigos gyventojai aktyviai dalyvavo įvairiuose veiklose ir renginiuose, kurių metu buvo stiprinami neįgaliųjų prisitaikymo prie aplinkos gebėjimai, plečiamas pasaulio pažinimas, gerinama emocinė ir psichologinė savijauta.

 Dalyvavome: taktilinės knygos akliesiems ir silpnaregiams kūrime ir pristatyme , Ingos Valinskienės koncerte Kėdainių arenoje, su rankdarbiais: Velykinėje parodoje- mugėje Kėdainių bendruomenės socialiniame centre, neįgaliųjų darbų parodoje – mugėje „Tau Vilniau“, respublikinėje žmonių su negalia dailiųjų amatų darbų parodoje ir baigiamojoje šventėje „Rudens saulutė“.

Įstaigoje lankėsi Kėdainių specialiosios mokyklos muzikinis kolektyvas ir mokytojai, vyko popietė.

 Vyko pavėsinės atidarymas, dalyvavo Kėdainių moterų LIONS klubo narės.

Dalyvavome Kėdainių rajono paraplegikų asociacijos projekto „Mūsų stiprybė bendruomenių vienybė“ veiklų cikle: „Parodyk ką moki Kėdainių miestui“, baigiamajame renginyje „Pabūkime kartu“, šiam renginiui Įstaigos gyventojai su darbuotojų pagalba virė kareivišką košę.

Įstaigos gyventojai dalyvavo ir sporto varžybose: rugsėjo mėn. Lietuvos neįgaliųjų sporto žaidynėse Kauno sporto halėje, spalio mėn. Kėdainių rajono paraplegikų asociacijos rajoninėse žmonių su negalia varžybose, gruodžio mėn. Kėdainių neįgaliųjų reabilitacijos ir sporto klubo kalėdiniame Bočios turnyre.

Įstaigoje minimos tradicinės metinės šventės: Šv. Velykos, Kūčios ir Šv. Kalėdos, Nauji metai.

**IV. ŽMOGIŠKŲJŲ IŠTEKLIŲ VALDYMAS**

VšĮ „Gyvenimo namuose sutrikusio intelekto asmenims“ 2017 metais gyveno 20 neįgaliųjų, virš 18 metų, turinčių nuo 20 iki 50 proc. darbingumo lygio.

|  |  |  |  |
| --- | --- | --- | --- |
| Metai | Neįgalus asmenys su proto negalia | Vyrai | Moteris |
| 2017 m. | 20 | 11 |  9 |
|  |  Iš jų našlaičiai: | 4 | 5 |

VšĮ „Gyvenimo namuose sutrikusio intelekto asmenims“ patvirtinta 7,25 etato. Dirba 8 darbuotojai.

|  |  |  |  |
| --- | --- | --- | --- |
| Iš viso patvirtintas etatų skaičius | Administracija(direktorė ir buhalterė) | Socialinio darbuotojo padėjėjai | Virtuvės darbuotoja |
| 7,25 | 1,5 | 5,0 | 0,75 |

 2017 metais Įstaigos direktorė ir socialinio darbuotojo padėjėjos kėlė kvalifikaciją, dalyvaudami įvairiuose mokymuose bei seminaruose:

Direktorė dalyvavo tobulinimo kursuose ir išklausė 16 val. mokymus.

Socialinio darbuotojo padėjėjos dalyvavo periodiniuose socialinių darbuotojų padėjėjų 16 valandų teoriniuose mokymuose ir 4 val. seminare.

**V. FINANSINIŲ IŠTEKLIŲ VALDYMAS**

Finansavimo šaltiniai 2017 m.

|  |  |  |  |  |  |
| --- | --- | --- | --- | --- | --- |
| Eil.Nr. | Lėšų šaltiniai | Lėšų likutis metų pradžioje tūks.(Eur) | Gauta tūks.(Eur) | Išlaidos tūks.(Eur) | Lėšų likutis metų pabaigoje tūks.(Eur) |
| 1. | Kėdainių rajono savivaldybė | - | 44,0 | 44,0 | - |
| 2. | Gyventojų įnašai 80 proc. | 2,7 | 51,4 | 47,8 | 6,3 |
| 3. | 2 proc. pajamų mokesčio parama | 1,6 | 0,2 | 1,2 | 0,6 |
| 4. | Panevėžio rajono savivaldybės lėšos | - | 6,8 | 6,8 | - |
|  |  **Viso:** | **4,3** | **102,4** | **99,8** | **6,9** |

Informacija apie įstaigos išlaidas per 2017 metus

|  |  |  |  |  |
| --- | --- | --- | --- | --- |
| Eil.Nr. | Išlaidų pavadinimas | Patvirtintas planas su patikslinimastūks.(Eur) | Gauti asignavimaitūks.(Eur) | Kasinės išlaidostūks.(Eur) |
| 1. | Darbo užmokestis | 43,1 | 43,1 | 43,1 |
| 2. | Socialinio draudimo įmokos | 13,5 | 13,5 | 13,5 |
| 3. | Mityba | 20,4 | 20,4 | 20,4 |
| 4. | Komunalinės išlaidos: iš jų | 15,7 | 15,7 | 15,7 |
|  | ryšių paslaugos | 0,4 | 0,4 | 0,4 |
|  | kitos prekės | 0,4 | 0,4 | 0,4 |
| 5. | Higienos priemonės | 3,6 | 3,6 | 3,6 |
| 6. | Medikamentai | 0,5 | 0,5 | 0,5 |
| 7. | Spaudos prenumerata | 0,1 | 0,1 | 0,1 |
| 8. | Kitos paslaugos | 1,1 | 1,1 | 1,1 |
| 9. | Kitos išlaidos | 1,8 | 1,8 | 1,8 |
|  | **VISO:** | **99,8** | **99,8** | **99,8** |

Per 2017 metus Viešoji įstaiga „Gyvenimo namai sutrikusio intelekto asmenims“ neįsigijo ir neperleido jokio ilgalaikio turto.

**VI. DUOMENYS APIE ĮSTAIGOS VADOVĄ**

 Įstaigos direktorė – Asta Rekštienė, šioje įstaigoje dirba nuo 2010 metų vasario 18 d. Išsilavinimas – aukštasis universitetinis (socialinio pedagogo kvalifikacija, edukologijos magistro laipsnis) Kauno kolegija, VDU.

Kontaktai : el.p. rekstiene.asta@gmail.com, tel. (8 347) 50615.

Įstaigos direktoriaus darbo užmokesčiui panaudota 7494,29 Eur, iš jų Sodros išlaidos 2336,00 Eur. Kitų išlaidų nebuvo.

**VII. ĮSTAIGOS DALYVAVIMAS PROJEKTUOSE IR PROGRAMOSE**

Viešoji įstaiga „Gyvenimo namai sutrikusio intelekto asmenims“ 2017 metais vykdė „Socialinės reabilitacijos paslaugų neįgaliesiems bendruomenėje“ projektą, dalyvavo: sutrikusio intelekto žmonių globos bendrijos „Kėdainių viltis“ vykdytame neįgaliųjų socialinės integracijos per kūno kultūrą ir sportą projekte, Kėdainių rajono paraplegikų asociacijos projekte „Mūsų stiprybė bendruomenių vienybėje“.

Įstaigoje nuolat palaikomi ir plečiami ryšiai su socialiniais partneriais, palaikomas glaudus bendradarbiavimas su Kėdainių rajono savivaldybe, Kėdainių rajono savivaldybės administracijos socialinės paramos skyriumi, Kėdainių Samariečių bendrija, Kėdainių moterų LIONS klubu, Kėdainių specialiąją mokykla, Kėdainių pagalbos šeimai centru, Kuršėnų VšĮ “Dienos centras sutrikusio intelekto asmenims“, Kėdainių bendruomenės centro socialinių paslaugų neįgaliesiems padalinių, Klaipėdos VšĮ „Gyvenimo namais“, labdaros ir paramos fondu „Maisto bankas“, „Viltis – Vikonda“, Kėdainių pirminės sveikatos priežiūros centru, Lietuvos sutrikusio intelekto žmonių globos bendrija „Viltis“, Raseinių neįgaliųjų dienos užimtumo centru, Kėdainių pirminių sveikatos priežiūros centru, Kėdainių psichikos sveikatos centru, Kėdainių rajono nevyriausybinėmis organizacijomis, Kėdainių kultūros centru, laikraščiais „Kėdainių mugė“, „Rinkos aikštė“.

**VIII.** **ĮSTAIGOS PROBLEMOS**

Problema: Įstaiga neturi transporto, todėl kyla problemos pavežant neįgaliuosius į sveikatos priežiūros ir kitas viešąsias paslaugas teikiančias įstaigas.

Sprendimo būdas: 2018 m. ieškoti lėšų ar rėmėjų sprendžiant šią problemą.

Problema: Statinio techninę priežiūrą atliekanti įmonė surašė aktą, kuriame nurodė pastebėtus defektus (sutrūkinėjusi sienų apdaila, byra tinkas), reikalingas smulkus remontas.

Spendimo būdas: 2018 m. ieškoti lėšų remonto darbams atlikti.

Direktorė Asta Rekštienė